== Biografi ==
Han var søn af [[feltmarskal]], [[Landgreve|landgrev]] [[Carl af Hessen]] fik [[1783]] patent som [[oberst]] af [[kavalleri]]et, [[1789]] som [[generalmajor]] og udnævntes året efter til chef for Livregiment Ryttere, dog således at faderen skulle føre kommandoen for ham, indtil han blev myndig. I mellemtiden opholdt han sig i 2 år i [[Kiel]] for af [[Ludvig Jacob Binzer]] at blive sat ind i militærvidenskaberne og gennemgik derpå i [[København]] en [[Eksercits|eksercerskole]] ved [[infanteri]]et. [[1803]] blev han [[Ridder af Elefanten]]. Under troppekoncentrationen i [[Hertugdømmet Holsten|Holsten]] [[1805]] overdroges ham kommandoen over en kavalleribrigade, [[1808]] blev han [[generalløjtnant]], [[1809]] chef for fynske lette Dragoner, kommanderende general på [[Fyn]] og kavalleriinspektør, [[1812]] general af kavalleriet. Han havde fra ung af været udset til svigersøn af [[Frederik VI]], og i september 1812 blev forlovelsen mellem ham og hans niece, prinsesse [[Arveprinsesse Caroline|Caroline]] højtidelig deklareret, men prinsen var allerede dengang svag, og 14. november 1814 døde han på Odense Slot. Han lå begravet i forbindelsesbygningen mellem slottet og [[Sankt Hans Kirke (Odense Kommune)|Sankt Hans Kirke]], men i [[1862]] overførtes hans lig til [[Slesvig Domkirke]].
Personbillede_savnes Titler Samfund Historie